burgasdotpro/wikipedia huggingface dataset:
Rudolf Kusý

Mgr. Rudolf Kusý (* 25. marec 1976) je slovenský komunálny politik a občiansky aktivista.
Profesionálna kariéra.
Vyštudoval učiteľstvo na Pedagogickej fakulte Univerzity Komenského v Bratislave. Štúdium ukončil v roku 1999 štátnou skúškou. V nasledujúcich rokoch zastával viacero prevažne manažérskych pozícií, ako tréner a školiteľ. Popri tom sa systematicky venoval práci s mládežou. Pri Bratislavskom samosprávnom kraji založil Študentský parlament. 
Občiansky aktivizmus.
V roku 2009 založil občianske združenie „Za Bratislavu-Nové Mesto“, ktorého cieľom je umožniť občanom mestskej časti presadiť svoje návrhy, predstavy a pripomienky na komunálnej úrovni.
Na základe jeho projektu vzniklo Informačné centrum mladých v Novom Meste.
Zaangažoval miestnu komunitu a vytvoril detské ihrisko na Nobelovej. Pre seniorov vytvoril vzdelávacie centrum v knižnici na Pionierskej ulici.
Politika.
Nie je ani nikdy nebol členom žiadnej politickej strany.
V komunálnych voľbách v roku 2006 bol ako nezávislý kandidát zvolený za poslanca miestneho zastupiteľstva v mestskej časti Bratislava-Nové Mesto.
V novembri 2009 sa stal poslancom Bratislavského samosprávneho kraja, keď uspel ako jediný nezávislý kandidát.
V komunálnych voľbách v roku 2010 bol ako nezávislý kandidát zvolený za starostu mestskej časti Bratislava – Nové Mesto. Zároveň sa stal najmladším starostom na území Bratislavy. Do funkcie nastúpil 23. decembra 2010.
Vo februári 2017 oznámil svoju kandidatúru na predsedu Bratislavského samosprávneho kraja.
Získal 18,55 % a nebol zvolený za predsedu. Skončil druhý.
V novembri 2022 bol zadržaný z dôvodu podozrenia z korupcie.
Kvalifikácia na Majstrovstvá sveta vo futbale 2014 – Severná, Stredná a Karibská Amerika

Kvalifikácia na Majstrovstvá sveta vo futbale 2010 zóny CONCACAF určila 3 účastníkov finálového turnaja a jedného účastníka medzikontinentálnej baráže s víťazom zóny CONMEBOL (Južná Amerika).
1. fáza.
"Bližšie informácie v hlavnom článku:" Kvalifikácia na Majstrovstvá sveta vo futbale 2014 – Severná, Stredná a Karibská Amerika – Prvá fáza
10 najhoršie umiestnených mužstiev v rebríčku CONCACAF (v marci 2011) hrali 1. fázu. Týchto 10 mužstiev bolo umiestnených do 5 párov. Hralo sa doma a vonku od 15. júna - 17. júla 2011. Celkoví víťazi postúpili do 2. fázy.
2. fáza.
"Bližšie informácie v hlavnom článku:" Kvalifikácia na Majstrovstvá sveta vo futbale 2014 – Severná, Stredná a Karibská Amerika – Druhá fáza
Piati víťazi z 1.fázy postúpili spolu s ďalšími 19 mužstvami do 2.fázy. Spolu 24 mužstiev bolo zaradených do 6 skupín po 4 mužstvách. Zápasy sa hrali od 2. septembra do 15. novembra 2011. 6 víťazov skupín postúpilo do 3. fázy.
Rozdelenie do košov:
3. fáza.
"Bližšie informácie v hlavnom článku:" Kvalifikácia na Majstrovstvá sveta vo futbale 2014 – Severná, Stredná a Karibská Amerika – Tretia fáza
6 víťazov skupín z 2. fázy postúpilo do 3. fázy. 12 tímov bolo zaradených do 3 skupín po 4 mužstvách. Zápasy sa hrali od 8. júna do 16. októbra 2012. 3 víťazi skupín a 3 mužstvá umiestnené na 2. mieste postúpili do 4. fázy.
Rozdelenie do košov:
4.fáza.
"Bližšie informácie v hlavnom článku:" Kvalifikácia na Majstrovstvá sveta vo futbale 2014 – Severná, Stredná a Karibská Amerika – Štvrtá fáza
3 víťazi a 3 tímy umiestnené na 2. mieste v 3.fáze postúpili do 4.fázy. 6 tímov vytvorilo 1 skupinu. Zápasy sa hrali od 6. februára do 15. októbra 2013.
Live (Gladiator)

Live je prvý koncertný album slovenskej rockovej skupiny Gladiator, ktorý v roku 2008 vydalo hudobné vydavateľstvo Sony Music. Album obsahuje jednu bonusovú štúdiovú skladbu „Ak sa bez teba zbláznim“. Obrazový záznam z koncertu vyšiel na rovnomennom DVD.
Live (Gladiator DVD)

Live je prvé DVD slovenskej rockovej skupiny Gladiator, ktoré v roku 2008 vydalo hudobné vydavateľstvo Sony Music. DVD obsahuje záznam z koncertov na festivale Orange Music Summer 2008, videoklipy k osemnástim skladbám, rozhovory so skupinou a zákulisné zábery zo štúdia i rozličných vystúpení. Koncert vyšiel aj ako samostatné rovnomenné audio CD.
Koudekerk aan den Rijn

Koudekerk aan den Rijn (slovensky: Studený kostol na Rýne) je obec v Holandskej provincii Južný Holland. Je časťou okresu Rijnwounde a leží asi 4 km západne od mesta Alphen aan den Rijn.
Obec Koudekerk aan den Rijn má 3730 obyvateľov. Spolu s okolitými vidieckymi sídlami, ktoré sú na jej katastrálnom území, má 4280 obyvateľov.
Koudekerk aan den Rijn bol samostatný okres do roku 1991, keď sa stal súčasťou Rijnwoude. Do roku 1938 bol jeho názov Koudekerk.
Endgame (album)

Endgame je šiesty štúdiový album americkej punk rockovej skupiny Rise Against. Album produkoval Bill Stevenson a bol vydaná dňa 15. marca 2011. Skupina začala práce na albume v septembri 2010, po dokončení turné na podporu svojho predchádzajúceho albumu "Appeal to Reason". Prvý singel z albumu, „Help Is on the Way“ bol vydaný na MySpace stránke skupiny a digitálnych médiách dňa 25. januára 2011.
Arista Records

Arista Records je americké hudobné vydavateľstvo. Je dcérskou spoločnosťou Sony Music Entertainment a pracuje pod skupinou RCA/Jive Label Group. Vydavateľstvo bolo založené v roku 1974 Clivom Davisom, ktorý predtým pracoval pre CBS Records. V súčasnosti je vydavateľstvo významným distribútorom a propagátorom albumov v USA, a Veľkej Británii.
Medzi umelcov, ktorí spolupracovali s týmto vydavateľstvom patria, okrem iných aj Anderson Bruford Wakeman Howe, Dixie Dregs, Grateful Dead, Whitney Houston, Pierre Moerlen’s Gong, Carlos Santana, Pink, Ace of Base, Meat Loaf, Avril Lavigne, Iggy Pop, GTR, Gary Glitter, Dave Edmunds, Ian Dury a mnoho ďalších.
Legal Drug

Legal Drug je piaty štúdiový album slovenskej rockovej skupiny Gladiator, ktorý v roku 1997 vydalo hudobné vydavateľstvo Sony Music. Ide o posledný album, na ktorom skupina uplatnila anglický jazyk, s výnimkou skladby „Slovenská“ (repete skladby „Our Way“ so slovenským textom). Na albume sa tiež nachádza coververzia od skupiny The Doors „Touch Me“.
Zoznam skladieb.
Hudba a texty (ak nie je uvedené inak)
Serafim Sarovský

Prepodobný Serafim Sarovský (19. júl 1754 alebo 1759, Kursk – 2. január 1833, Sarovský monastier) bol ruský pravoslávny mních a svätec.
Pri krste ho nazvali Prochor. Ako desaťročnému sa mu zjavila presvätá Bohorodička v čase, keď bol ťažko chorý.
Ako devätnásťročný vstúpil do Sarovského monastiera. Tam dostal po 8 rokoch meno Serafim. Po 16 rokoch mníšskeho života sa stal pustovníkom. Tisíc dní a tisíc nocí sa modlil kľačiac na kameni v pustovni. Počas pustovníckeho života ťažko pracoval.
Svätý Serafim je známy nielen medzi pravoslávnymi, ale aj na kresťanskom Západe.
Pravoslávna cirkev si sv. Serafima Sarovského pripomína 2. januára. Pamiatka nájdenia jeho pozostatkov je 19. júla.
Univerzita Komenského v Bratislave, Centrum informačných technológií

Centrum informačných technológií Univerzity Komenského (skr. CIT UK) zabezpečuje prevádzku a rozvoj informačných a komunikačných systémov univerzity. Prevádzka informačných systémov a služieb IT sa riadi katalógom služieb (prehľad poskytovaných služieb). 
Na čele centra stojí riaditeľ CIT, ktorý podlieha prorektorovi UK pre informačné technológie. 
CIT zabezpečuje nevyhnutnú spoluprácu všetkých informačných pracovísk univerzity a jej fakúlt a prispieva k rozvoju univerzity pri rastúcich nárokoch na komunikáciu, spracovanie údajov, zavádzanie hardvérových a softvérových inovácií. CIT má tiež na starosti prevádzku a servis počítačov a počítačovej siete na RUK. 
Na každej fakulte UK a na niektorých iných súčastiach univerzity (napr. v študentských domovoch) je zriadené miesto technického správcu IIKS. Technickí správcovia IIKS na fakultách sú za svoju činnosť zodpovední prodekanovi fakulty pre informačné technológie. Všetci technickí správcovia sú pod priamym metodickým vedením Centra informačných technológií. 
V posledných rokoch CIT UK usporadúva celouniverzitnú konferenciu na pozdvihnutie spolupráce a zvýšenie informovanosti pracovníkov z oblasti IT zo všetkých súčastí UK.
Siluan Atoský

Prepodobný Siluan Atoský (1866, Šovskaja - 24. september 1938) bol ruský pravoslávny mních a svätec.
Pochádzal z Tambovskej gubernie. Bol obdarený veľkou fyzickou silou a raz na ulici takmer zabil obuvníka. Keď končil vojenskú službu v Peterburgu, napísal Jánovi Kronštadtskému, že chce byť mníchom. V roku 1892 prišiel na horu Athos a vstúpil do ruského monastiera sv. Panteleimona. Stal sa poslušníkom - bratom Simeonom. V roku 1896 prijal postrihnutie za mnícha. V r. 1911 prijal schimu.
Ako poslušník pracoval v mlyne, kde musel ťahať a prevracať ťažké vrecia s múkou. S príchodom do monastiera sa dal aj na duchovný boj, ktorý znamenal veľa modlitieb v kélii, pôsty, bdenia, častú spoveď a prijímanie, čítanie a poslušnosť. V chráme proroka Eliáša sa mu zjavil Christos.
V pravoslávnej cirkvi sa slávi jeho pamiatka 11. septembra podľa juliánskeho kalendára (čo v súčasnosti pripadá na 24. septembra podľa gregoriánskeho kalendára).
Zoznam chránených území v okrese Plzeň-sever

Toto je zoznam chránených území v okrese Plzeň-sever aktuálny k mesiacu december 2016, v ktorom sú uvedené chránené územia v oblasti okresu Plzeň-sever.
Zatmenie Mesiaca 15. júna 2011

Úplné zatmenie Mesiaca nastalo dňa 15. júna 2011. Išlo o prvé z dvoch zatmení v tomto roku. Ďalšie nastalo 10. decembra 2011.
Išlo o relatívne vzácne zatmenie, pretože Mesiac prešiel priamo stredom zemského tieňa. Naposledy sa tak stalo 16. júla 2000 a najbližšie potom sa tak stalo 27. júla 2018.
Zatmenie bolo viditeľné nad Južnou Amerikou, západnou Afrikou a Európou a nad západom slnka vo východnej Ázii. V západnej Ázii, Austrálii a na Filipínach bolo zatmenie viditeľné tesne pred východom slnka.
Esteban Granero

Esteban Félix Granero Molina (* 2. júl 1987, Madrid) je španielsky futbalový záložník, pôsobiaci v tíme Queens Park Rangers.
Kluby.
Narodil sa v madridskej štvrti Pozuelo de Alarcón, a od mlada začal hrať za mládežnícke tímy Realu Madrid. V rokoch 20042006 hral za C tím Realu, a stal sa najužitočnejším hráčom štvrtej španielskej ligy. V sezóne 20062007 hral 2. ligu za real B, ale na konci sezóny nebol pozvaný do A tímu, a preto odišiel na 2 roky na hosťovanie do Getafe. Po návrate odohral prvý zápas za A tím Realu 12. septembra 2009. V sezóne 20102011 prišli do Realu dvaja záložníci z Nemecka, Sami Khedira a Mesut Özil, a Granero väčšinu zápasov trávil na striedačke. Esteban prestúpil počas letného prestupového obdobia do anglického prvoligového tímu Queens Park Rangers
Reprezentácia.
Granero prešiel všetkými mládežníckymi výbermi Španielska, bol v tíme, ktorý vyhral ME vo futbale hráčov do 19 rokov v roku 2006, a hral aj na ME vo futbale hráčov do 21 rokov 2009.
Spithridates

Spithridates môže byť:
Ostružina černicová

Ostružina černicová (iné názvy: černica, staršie:ostružina krovitá, mimo taxonómie: ostružina; lat. "Rubus fruticosus" agg.) je agregátny druh (teda skupina malých druhov) z čeľade ružovité. Jej plody sú známe ako "ostružiny" alebo "černice". Je to ker.
Živiny a antioxidačné vlastnosti.
Černice sú význačné pre svoj vysoký obsah vlákniny, vitamínu C, vitamínu K, kyseliny listovej, vitamínu B, a mangánu.
Tour de France 1903

Tour de France 1903 bol 1. ročník cyklistických pretekov Tour de France. Premiérový ročník vyhral Francúz Maurice Garin .
Supergrass

Supergrass bola britská britpopová/alternatívna rocková skupina z Oxfordu. Skladala sa z Gaza Coombesa (gitara, spev), Roba Coombesa (klávesy), Micka Quinna (basová gitara, spev) a Dannyho Goffeya (bicie, sprievodný spev).
Coombes, Quinn a Goffey založili skupinu v roku 1993 v Oxforde a Gazov brat Rob sa k skupine pridal v roku 2002. Skupina v roku 1994 podpísala zmluvu s hudobným vydavateľstvom Parlophone a vydala album "I Should Coco", ktorý sa stal najpredávanejším albumom od čias albumu "Please Please Me" od skupiny The Beatles. Štvrtý singel z albumu s názvom „Alright“ sa stal obrovským svetovým hitom a zaviedol dobrú povesť skupine.
Skupina samostatne vydala dva nadväzujúce albumy, "In It for the Money" a "Supergrass" so zvukárom Johnom Cornfieldom. So singlami „Richard III“ a „Moving“ dosiahli úspech v rebríčku UK Singles Chart.
V roku 2002 vydali album "Life on Other Planets", ktorý produkoval Tony Hoffer.
V roku 2005 vydala skupina album "Road to Rouen" spolu s francúzskym zvukárom Pierre-Olivierom Margerandom a postavila si vlastné štúdio v Normandii vo Francúzsku.
Šiesty štúdiový album "Diamond Hoo Ha" nahraný v štúdiu Hansa Tonstudio v Berlíne s Nickom Launayom bol vnímaný ako návrat k pôvodnej tvorbe. Tesne pred vydaním albumu utrpel Mick Quinn poranenia chrbtice a hlavný singel „Diamond Hoo Ha Man“ bol propagovaný v jeho neprítomnosti s trojčlennou zostavou Diamond Hoo Ha Men. V roku 2008 bolo Parlophone prevzaté pod skupinu Terra Firma a skupina Supergrass sa rozhodla ukončiť kontrakt s vydavateľstvom.
V auguste 2009 skupina podpísala zmluvu s vydavateľstvom Cooking Vinyl a začala pracovať na siedmom štúdiovom albume "Release the Drones". Ten ostal nedokončený a dňa 12. apríla 2010 skupina oznámila rozpad, kvôli hudobným a tvorivým rozdielom. Skupina sa rozpadla po štyroch rozlúčkových koncertoch, pričom posledný sa konal v divadle La Cigale v Paríži dňa 11. júna 2010.
Tour de France 2011

Tour de France 2011 bol 98. ročník cyklistických pretekov Tour de France. Tento ročník sa začal 2. júla v Passage du Gois a skončil 24. júla 2011 v Paríži. Víťazom sa stal Austrálčan Cadel Evans.
Dogstime

Dogstime je štvrtý štúdiový album slovenskej rockovej skupiny Gladiator, ktorý v roku 1996 vydalo hudobné vydavateľstvo Sony Music.
Malenický pramen

Malenický pramen je prírodná pamiatka ev. č. 5647 v katastrálnom území obce Dražeň v údolí Dražeňského potoka v okrese Plzeň-sever.
Predmetom ochrany je vodný prameň, vyvierajúci z bridlicového podložia. Prameň je jedinečný v tom, že voda má vysoký obsah solí, vďaka čomu v okolí prameňa vznikajú malé terasovité priehradky, nízky obsah pH a vysoký obsah železa.
Third Eye (album skupiny Gladiator)

Third Eye je tretí štúdiový album slovenskej rockovej skupiny Gladiator, ktorý v roku 1994 vydalo hudobné vydavateľstvo Škvrna Records. Na tomto albume sa skupina definitívne odklonila od thrash metalového a death metalového hudobného štýlu svojich predchádzajúcich albumov a predstavila sa skladbami ovplyvnenými vtedy aktuálnym hudobným štýlom grungeom.
Limitovaná reedícia albumu z roku 1995 obsahuje bonusové CD so singlom „Badrock Mix“.
Zoznam skladieb.
CD 1
CD 2 – limitovaná reedícia albumu z roku 1995
Cesta II. triedy 582 (Slovensko)

Cesta II. triedy 582 je cesta II. triedy na Slovensku v okresoch Michalovce a Sobrance. Jej dĺžka je 32,645 km.
Priebeh.
Začína na križovatke s cestou I/18 v Michalovciach a vedie mestskou časťou Stráňany k Zemplínskej šírave, ktorú komunikácia obchádza zo severu. Pokračuje južným okrajom obce Vinné k obci Kaluža, kde končí 4-pruhové usporiadanie. 
Popri severnom okraji vodnej nádrže ďalej prechádza cez Klokočov, Kusín, Jovsu a Porubu pod Vihorlatom. V okrese Sobrance cesta pokračuje cez Jasenov a Ruskovce do Sobraniec, kde končí križovatkou s cestou I/19.
Cesta II. triedy 581 (Slovensko)

Cesta II. triedy 581 je cesta II. triedy na Slovensku v okresoch Senica, Myjava a Nové Mesto nad Váhom. Jej dĺžka je 41,687 km.
Priebeh.
Cesta II/581 začína na križovatke s cestou I/51 pri obci Rohov a vedie cez Sobotište (križuje II/500) do Myjavy, kde križuje II/499. V okrese Myjava prechádza Rudníkom a Hrašným. 
V novomestskom okrese prechádza cez Starú Turú a za ňou sa križuje s III\1239 . Pred Bzincami pod Javorinou, sa križuje s III\1240 a pred Novým Mestom nad Váhom sa križuje s III\1230 a končí na križovatke s cestou I/54.
Cesta II. triedy 580 (Slovensko)

Cesta II. triedy 580 je cesta II. triedy na Slovensku v okresoch Nové Zámky a Levice. Jej dĺžka je 38,522 km a tvorí spojnicu Šurian a Levíc. Vedie v blízkosti železničnej trate Nové Zámky – Zvolen.
Priebeh.
Komunikácia začína na križovatke s cestou I/75 pri osade Čiky, miestnej časti Palárikova, križuje I/64 a vchádza do Šurian. Za mestom prekonáva Žitavu a vedie južným okrajom obcí Úľany nad Žitavou a Hul, kde križuje II/511. Pokračuje obcami Radava, Podhájska a Pozba do okresu Levice.
V levickom okrese prechádza cez Bešu, Horný Pial a Lok do Kalnej nad Hronom, kde končí na križovatke s cestou I/76.
Cesta II. triedy 563 (Slovensko)

Cesta II. triedy 563 je cesta II. triedy na Slovensku v okresoch Nové Zámky a Komárno. Jej dĺžka je 19,343 km a tvorí spojnicu miest Nové Zámky a Kolárovo.
História.
Cesta bola zriadená v roku 1950 a pôvodne mala pokračovať z Kolárova popri pravom brehu Malého Dunaja do obce Topoľníky a odtiaľ ďalej po súčasných cestách III/1399 a III/1395 do Dunajskej Stredy. Od vybudovania úseku Kolárovo - Topoľníky sa však v 60. rokoch upustilo.
Priebeh.
Komunikácia začína v Nových Zámkoch na križovatke s cestou I/64 a vedie juhozápadným smerom k obci Komoča. Mostom prekonáva Váh a vchádza do Kolárova, kde končí na križovatke s cestou II/573.
Cesta II. triedy 564 (Slovensko)

Cesta II. triedy 564 je cesta II. triedy na Slovensku v okresoch Levice a Nové Zámky. Jej dĺžka je 69,998 km a tvorí spojnicu miest Tlmače, Levice a Štúrovo.
Priebeh.
Komunikácia začína v Tlmačoch na križovatke s cestou I/76 a vedie juhovýchodným smerom k Leviciam, kde vedie v peáži s I/51. Pokračuje mestskými časťami Kalinčiakovo a Čankov k obciam Santovka, Demandice (križuje I/75), Sazdice a Kubáňovo. 
Tu cesta prichádza do blízkosti rieky Ipeľ a železničnej trate Zvolen – Čata a pokračuje obcami Ipeľský Sokolec, Bielovce a Pastovce. V okrese Nové Zámky vedie cez Malé Kosihy, Salku, Bajtavu a Kamenicu nad Hronom do Štúrova, kde končí na križovatke s cestou I/76.
Cesta II. triedy 562 (Slovensko)

Cesta II. triedy 562 je cesta II. triedy na Slovensku v okresoch Nitra a Šaľa. Jej dĺžka je 20,022 km a tvorí spojnicu oboch okresných miest.
Priebeh.
Cesta začína v Nitre na križovatke s cestou I/64 a vedie juhozápadným smerom cez Cabaj-Čápor do okresu Šaľa, kde v obci Trnovec nad Váhom končí na križovatke s cestou I/75.
Cesta II. triedy 561 (Slovensko)

Cesta II. triedy 561 je cesta II. triedy na Slovensku v okresoch Galanta a Dunajská Streda. Jej dĺžka je 43,448 km.
Priebeh.
. Cesta začína v Galante na križovatke s cestou I/75 a vedie južným smerom, kde sa ešte raz križuje s I/75, ďalej pokračuje cez Matúškovo, Dolné Saliby, Kráľov Brod a Trstice. Prekonáva Malý Dunaj a Klátovské rameno a už v dunajskostredskom okrese pokračuje obcami Topoľníky a Okoč do mesta Veľký Meder, kde končí na križovatke s cestou I/63.
Cesta II. triedy 560 (Slovensko)

Cesta II. triedy 560 je cesta II. triedy na Slovensku v okrese Trnava spájajúca Trnavu a Dechtice. Jej dĺžka je 17,795 km.
História.
Číslo cesty II/560 bolo pôvodne použité pre úsek cesty zo Stakčína na hraničný priechod Ubľa, ktorý bol v 80. rokoch preklasifikovaný na I/74, spolu s niektorými úsekmi ciest II/558 a II/559.
Priebeh.
Cesta začína v Trnave na križovatke s cestou II/504 a vedie severným smerom cez Špačince. Za obcou sa križuje s cestou III/1300 a pokračuje na Dolné Dubové a Kátlovce, kde sa križuje s cestou III/1301 a následne III/1303, odkiaľ pokračuje do Dechtíc, kde končí na križovatke s cestou II/502.
Heraldický register Slovenskej republiky (kniha)

Heraldický register Slovenskej republiky je momentálne osemzväzková publikácia vydaná s cieľom priblíženia erbov a vlajok jednotlivých obcí a miest na území Slovenska, erbov a vlajok vyšších územných celkov, občianskych erbov a erbov ostatných právnických osôb. Obsahuje tiež základnú vexikologickú, heraldickú a sigilografickú literatúru, zoznamy autorov erbov, vecný register k jednotlivým erbom a stručnú charakteristiku heraldickej symboliky.
Autormi sú PhDr. Peter Kartous, CSc., a PhDr. Ladislav Vrteľ, CSc., spoločne s kolektívom ďalších autorov. Vydavateľom je Ministerstvo vnútra Slovenskej republiky prostredníctvom Heraldickej komisie Ministerstva vnútra a Matice slovenskej.
Zväzky:
Externé odkazy.
katalóg Vedeckej knižnice Košice
Cesta II. triedy 572 (Slovensko)

Cesta II. triedy 572 je cesta II. triedy na Slovensku v Bratislave a okresoch Senec a Dunajská Streda. Jej dĺžka je 49,727 km a spája hlavné mesto a Dunajskú Stredu.
Priebeh.
Cesta začína v bratislavskej mestskej časti Staré Mesto v dôležitom dopravnom uzle Patrónka, na križovatke s cestou I/2. Pokračuje po uliciach Brnianska, Šancová, Trnavská, Vrakunská a Hradská. V mestskej časti Vrakuňa prekonáva Malý Dunaj a opúšťa územie Bratislavy. 
V okrese Senec vedie cez Most pri Bratislave kde križuje II/510 a pokračuje v dunajskostredskom okrese cez Štvrtok na Ostrove (následne križuje II/503), Lehnice, Hornú Potôň a Veľké Blahovo do Dunajskej Stredy. V centre mesta križuje II/507 a pokračuje smerom na Komárno, ku križovatke s cestou I/63, kde II/572 končí.
Cesta II. triedy 573 (Slovensko)

Cesta II. triedy 573 je cesta II. triedy na Slovensku v okresoch Galanta, Šaľa a Komárno. Jej dĺžka je 67,151 km.
Priebeh.
Cesta začína pri Šoporni na križovatke s cestou I/62 a rýchlostnou cestou R1. Pokračuje do šalianskeho okresu cez Dlhú nad Váhom (po peáži s I/75 prekonáva Váh), Šaľu, Vlčany a Neded. 
V okrese Komárno vedie cez Dedinu Mládeže, Kolárovo (križuje II/563), Kameničnú a mestskej časti Komárna - Hadovce do Komárna, kde končí na križovatke s cestou I/63.
Marco Amelia

Marco Amelia (* 2. apríl 1982, Frascati, Taliansko) je taliansky futbalista hrajúci na poste brankára. Hrá za taliansky veľkoklub AC Miláno, kde je na hosťovaní z talianskeho klubu FC Janov. Hral niekoľko zápasov za taliansku reprezentáciu.
Cesta II. triedy 574 (Slovensko)

Cesta II. triedy 574 je cesta II. triedy na Slovensku v okresoch Ilava a Prievidza. Jej dĺžka je 51,380 km.
Priebeh.
Komunikácia začína v Pruskom na križovatke s cestou II/507 a postupne križuje železničnú trať Trenčianska Teplá – Lednické Rovne, rieku Váh, diaľnicu D1, železničnú trať Bratislava – Žilina a v meste Ilava aj cestu I/61. Obcou Horná Poruba pokračuje do sedla Homôlka, kde začína okres Prievidza.
Pokračuje údolím Nitrice cez obce Valaská Belá, Liešťany, Nitrianske Rudno, Diviaky nad Nitricou a Diviacka Nová Ves. Končí na križovatke s cestou I/9 pri obci Nitrianske Sučany.
Obchvat Ilavy.
V roku 2021 bola trasa cesty prevedená na obchvat Ilavy, ktorý bol dovtedy dočasne označený ako cesta II/574A a pôvodná trasa cez centrum mesta bola prekategorizovaná na cestu III. triedy.
Paul Natorp

Paul Natorp (* 24. január 1854, Düsseldorf, Nemecko - † 17. august 1924, Marburg) bol nemecký filozof, spolu s Cohenom zakladateľ marburskej školy novokantovstva.
Majstrovstvá sveta v hokejbale 2011

Deviate Majstrovstvá sveta v hokejbale 2011 boli najvyššou hokejbalovou súťažou, ktorá sa konala v dňoch 19. - 26. júna 2011 v Bratislave na Slovensku. Na Slovensku sa tak konali už po tretí raz, keď predtým to bolo v rokoch 1996 a 1999. Išlo zatiaľ o najväčšie hokejbalové podujatie, ktoré sa kedy konalo, či už počtom zúčastnených tímov (27), počtom zúčastnených krajín (18), počtom zápasov (87), počtom zúčastnených športovcov (960) a počtom krajín, kam sa prenášali priame televízne prenosy (120).
Štadióny.
3 hracie a 2 tréningové plochy.
Skupiny.
MUŽI.
A Divízia.
Skupina A.
Zápasy
Skupina B.
Zápasy
B Divízia.
Skupina A.
Zápasy
Skupina B.
Zápasy
Baráž o A Divíziu.
Nezapočítava sa do konečného poradia.
Víťazné tímy sa predstavia o 2 roky v elitnej divízii MS.
ŽENY.
Skupina C.
Tabulka pre nasadzovanie do Štvrťfinále
Pozn:
Cesta II. triedy 575 (Slovensko)

Cesta II. triedy 575 je cesta II. triedy na Slovensku v okresoch Stropkov a Medzilaborce. Jej dĺžka je 39,040 km.
Priebeh.
Komunikácia začína v Stropkove na križovatke s cestou I/15 a prechádza cez Chotču, Bukovce, Makovce, Havaj (križuje II/554) a Malú Poľanu. 
Prechádza do okresu okresu Medzilaborce, kde pokračuje cez Rokytovce, Krásny Brod (odtiaľ v peáži s II/559) a Medzilaborce do obce Palota, kde cesta končí.
ŠK Blava Jaslovské Bohunice

ŠK Blava Jaslovské Bohunice je slovenský futbalový klub z Jaslovských Bohuníc, ktorý momentálne pôsobí v štvrtej najvyššej slovenskej súťaži IV.liga - Západ. V sezóne 2010/2011 skončil na 15. priečke, čo znamenalo jeho zostup do III.ligy.
Cesta II. triedy 576 (Slovensko)

Cesta II. triedy 576 je cesta II. triedy na Slovensku v okresoch Vranov nad Topľou a Košice-okolie. Jej dĺžka je 41,845 km.
Priebeh.
Komunikácia začína vo Vranove nad Topľou na križovatke s cestou I/79 a vedie juhovýchodným smerom obcami Vechec a Banské do Herlianskeho sedla, ktorým prekonáva hrebeň Slanských vrchov.
V okrese Košice-okolie prechádza cez Herľany, Bidovce (križuje I/19), Ďurkov, Ruskov a Blažice do Bohdanoviec, kde končí na križovatke s II/552.
História.
Pôvodne bolo číslo II/576 použité pre cestu Lipníky - Giraltovce, ktorá bola v 80. rokoch zaradená do novo vytvorenej cesty I. triedy číslo 73.
Cesta II. triedy 571 (Slovensko)

Cesta II. triedy 571 je cesta II. triedy na Slovensku v okresoch Lučenec a Rimavská Sobota. Jej dĺžka je 53,436 km a vedie v blízkosti železničnej trate Zvolen – Košice.
Priebeh.
Cesta začína vo Fiľakove na križovatke s cestou I/71 a vedie obcami Šíd a Čamovce v lučeneckom a Blhovce, Hodejov, Jesenské (križuje II/531), Martinová, Rimavská Seč, Číž, Lenartovce a Abovce v rimavskosobotskom okrese. Končí pri obci Kráľ na križovatke s I/67.
História.
Cesta pôvodne začínala v Lučenci križovatkou s cestou I/16. V 90. rokoch bola preložená cesta I/71 z pôvodnej trasy Lučenec - Rároš do trasy Lučenec - Šiatorská Bukovinka a úsek cesty II/571 bol začlenený do novej trasy I/71.
BAe 146

BAe 146 je komerčné lietadlo strednej veľkosti, ktoré vyrábala v Spojenom kráľovstve firma British Aerospace (neskôr sa stala súčasťou BAE Systems). Produkcia prebiehala medzi rokmi 1983 až 2002. Výroba vylepšenej verzie známej ako Avro RJ sa začala v roku 1992. Nasledujúca verzia Avro RJX, ktorá bola ohlásená v roku 1997, disponovala novými motormi, ale do ukončenia výroby (koniec roku 2001), boli vyrobené len dva prototypy a jeden sériový stroj. S 387 vyrobenými lietadlami sa program Avro RJ / BAe 146 stal najúspešnejším britským programom civilných prúdových lietadiel.
BAe 146 / Avro RJ je hornoplošník s chvostovými plochami v tvare T. Má štyri dvojprúdové motory zavesené na pylónoch pod krídlami a trojkolesový zaťahovací podvozok. Lietadlo má veľmi tichú prevádzku a bolo uvedené na trh pod názvom Whisperjet. Široké uplatnenie nachádza predovšetkým na malých mestských letiskách. Jeho primárna úloha spočíva v regionálnych letoch a letoch na krátke vzdialenosti. BAe 146 / Avro RJ používajú európske aerolinky, ako napríklad Brussels Airlines, Swiss International Air Lines a Lufthansa.
BAe 146 existuje vo verziách 100, 200 a 300, zatiaľ čo ekvivalenty Avro RJ sa označujú ako RJ70, RJ85 a RJ100.
FKM Nové Zámky

FKM Nové Zámky je slovenský futbalový klub z mesta Nové Zámky. Založený bol v roku 1907. V sezóne 2023/24 účinkuje v štvrtej futbalovej lige - Západ.
Svoje domáce zápasy hráva na štadióne Ladislava Gancznera s kapacitou 3 500 divákov.
Ríbezľa egrešová

Ríbezľa egrešová alebo egreš obyčajný (iné názvy pozri nižšie; lat. "Ribes uva-crispa", "Grossularia uva-crispa", staršie: "Ribes grossularia"; starší názov časti druhu: "Grossularia reclinata" resp. "Ribes reclinatum") je druh kra z čeľade egrešovité. 
Je jedným z niekoľkých podobných druhov podrodu egreš ("Grossularia"), niekedy klasifikovaného ako samostatný rod. Podrod "Grossularia" sa líši od typických ríbezlí predovšetkým ostnatými stonkami a tým, že jeho kvety rastú po tri na jednej krátkej stonke, ale nie v strapcoch. Na konároch má tŕnisté výhonky.
Pôvodné latinské názvy.
Dnešný druh ríbezľa egrešová (čiže "Ribes uva-crispa" [v širšom zmysle] alebo staršie "Ribes grossularia" [v širšom zmysle]) je zložený z pôvodných (čiže Linného) druhov:
Ľudové názvy.
Slovenské názvy tejto rastliny sú: ríbezľa obyčajná, egreš obyčajný, staršie: pôľka obyčajná, staršie alebo dnes mimo taxonómie: egreš. Zastarané názvy sú: meruzalka kosmačka, polka, srsťka (resp. srstka) a meruzalka.
Ľudové názvy ríbezle egrešovej sú: egreš, agraš, hagraš, agreš, jagraš, jagris, jágriš, egereš, angrešt, angres, pôľka, poľka, polka, polky, pulky, polča, polčiar, pôlčie, pôločka, kosmatka, kosmatky, kosmačka, kosmačky, kozmačka, kozmačky, kosmeja, kocmejda, kostovatky, mochňanka, mochnačka, mochnáśka, muhnačka, mochunka, muchienka, muchenka, muhienga, muhenga, muhinka, muhinga, chminka, chmenka, chmienka, chminga, mravienča, mravienka, mravienga, bicky, bisky, buzačky, bravienka, bravienča, bravienky, bavien, gigadze (gygadze), gigadzi, gigace, gigác, šminky, šmingy; zriedkavo: košmingy, osmingi, potpôľky, lajbry, bubnarky, nádrbelky, morskuo hrozno. Tieto názvy spravidla označujú aj plod rastliny. .
Výskyt.
Vyskytuje sa vo voľnej prírode na územiach Európy, Ázie a Afriky, no vyšľachtené kultivary sa pestujú aj v záhradách. 
Plody.
Kríky ríbezle egrešovej produkujú jedlé plody (nazývané najčastejšie egreš alebo pôľka) v zelenej, žltej alebo červenej farbe podľa odrody a pestujú sa na komerčné a domáce použitie.
MFK Vranov nad Topľou

MFK Vranov nad Topľou je slovenský futbalový klub hrajúci tretiu najvyššiu futbalovú súťaž - III.liga - Východ. Bol založený v roku 1901.
Archidamos I.

Archidamos I. alebo Archidámos I. () bol kráľom Sparty (možno mýtickým) približne od roku 665 pred Kr. do roku 645 pred Kr. Pochádzal z kráľovskej rodiny Eurypontovcov.
Od antických historikov nemáme takmer žiadne zachované záznamy o dobe údajnej vlády Archidama I. Navyše nám podávajú dve rozličné verzie mien panovníkov rodu Eurypontovcov, ktorí v tom čase mali vládnuť. Historik Herodotos uvádza dynastiu kráľov Eurypontovcov od Theopompa v zostupnom poradí z otca na syna takto: Theopompos, Anaxandridas, Archidamos, Anaxilaos, Leótychidas atď.
Podľa Pausania následníkom Theopompa sa stal jeho vnuk Zeuxidamos, lebo jeho syn Archidamos predčasne zomrel. Následníkom Zeuxidama bol jeho syn Anaxidamos a až po ňom vládol Archidamos (syn Anaxidama).
Otázka, že ktorá z týchto dvoch verzii je dôveryhodnejšia pravdepodobne zostane nezodpovedaná. Väčšina novovekých historikov (Lendering, Adams a iní) sa však prikláňa k Herodotovi, ktorého záznamy sú staršieho dáta. Pretože zachované záznamy antických autorov sú veľmi kusé a nejednotné, táto minulosť Sparty nám zaiste zostane zahalená závojom tajomstva.
Justičný omyl

Justičný omyl nie je zvláštnym právnym inštitútom, ale obecným pojmom označujúcim omyl, ktorého sa vo svojej rozhodovacej činnosti dopustí súd. Takýto omyl možno samozrejme v právnom štáte riešiť v rámci opravných prostriedkov, ktoré vedú ku zmene alebo ku zrušeniu chybného súdneho rozhodnutia.
Justičný omyl je objektívnou kategóriou, spočívajúcou najmä v chybnom posúdení skutkového stavu, nie však právnych otázok, pretože platí obecná zásada "iura novit curia" (súd pozná právo). Justičným omylom teda nie je situácia, kedy súd právnu otázku, o ktorú v danom pojednávaní ide, vyloží inak, ako účastník pojednávania. V takomto prípade ide o odlišný právnej interpretácie, ktorá môže byť napr. subjektívne jednou stranou sporu vnímaná ako chybná, objektívne však v danom spore zvíťazil iný právny názor a vyhrala teda druhá strana (pričom nič nebráni strane prvej svoje poňatie obhájiť u sudcu vyššej inštancie).
Designation

Designation je prvý oficiálny štúdiový album slovenskej rockovej skupiny Gladiator, ktorý v roku 1992 vydalo pražské hudobné vydavateľstvo Zeras.
Bažantnice (prírodná rezervácia)

Bažantnice je prírodná rezervácia ev. č. 2093 neďaleko obce Nekmíř v okrese Plzeň-sever. Oblasť spravuje Agentúra ochrany prírody a krajiny ČR.
Ochrana.
Predmetom ochrany je cenný komplex zmiešaného lesa s bohatým bylinným podrastom vrátane potočnej nivy, nadväzujúci na systém rybníkov, kultúrne floristicky bohaté lúky a prameniská.
Made of Pain

Made of Pain je druhý štúdiový album slovenskej rockovej skupiny Gladiator, ktorý v roku 1993 vydalo hudobné vydavateľstvo Škvrna Records.
Cesta II. triedy 567 (Slovensko)

Cesta II. triedy 567 je cesta II. triedy na Slovensku v okresoch Medzilaborce, Humenné a Snina. Jej dĺžka je 44,274 km.
Priebeh.
Komunikácia začína v Medzilaborciach na križovatke s cestou II/559 a vedie obcami Ňagov, Čabalovce, Výrava a Svetlice.
V okrese Humenné pokračuje cez obec Nižná Jablonka a ďalej v okrese Snina pokračuje cez obce Hostovice a Pčoliné do Sniny, kde cesta končí na križovatke s I/74.
Cesta II. triedy 566 (Slovensko)

Cesta II. triedy 566 je cesta II. triedy na Slovensku v okresoch Sobrance a Snina. Dĺžka vybudovaného úseku je 34,708 km.
Priebeh.
Komunikácia začína v Tibave v okrese Sobrance na križovatke s cestou I/19 a vedie cez Choňkovce, Podhoroď a Ruský Hrabovec.
V okrese Snina pokračuje cez obce Dúbrava, Ubľa (peáž s I/74) a Ruská Volová, kde cesta končí. Nevybudovaný úsek pokračuje po Ulič.
Cesta II. triedy 559 (Slovensko)

Cesta II. triedy 559 je cesta II. triedy na Slovensku v okresoch Humenné a Medzilaborce. Jej dĺžka je 56,586 km.
Priebeh.
Komunikácia začína v Humennom na križovatke s cestou I/74 a vedie na sever popri Laborci a železničnej trati Humenné – Medzilaborce obcami Kochanovce, Ľubiša, Hankovce, Koškovce, Zbudské Dlhé a Hrabovec nad Laborcom.
V okrese Medzilaborce pokračuje cez obce Brestov nad Laborcom, Radvaň nad Laborcom, Volica, Čabiny a Krásny Brod (križovatka s II/575 a II/567) do Medzilaboriec. Z mesta vedie cez Haburu a Čertižné do Čertižského sedla, kde cesta končí. Úsek od obce Čertižné do sedla sa však v súčasnosti nevyužíva.
Slovenské národné hokejbalové družstvo mužov

Slovenské národné hokejbalové družstvo mužov je národné družstvo mužov, ktoré reprezentuje Slovensko v medzinárodných hokejbalových súťažiach a priateľských zápasoch. Funguje pod záštitou Slovenskej hokejbalovej únie od roku 1993. Prvý medzištátny zápas odohralo v roku 1994, v priateľskom zápase s .
Zostava.
Zostava hráčov na MS 2022:
Cesta II. triedy 558 (Slovensko)

Cesta II. triedy 558 je cesta II. triedy na Slovensku v okresoch Vranov nad Topľou, Humenné a Snina. Jej dĺžka je 39,504 km.
História.
Cesta pôvodne viedla z Vranova nad Topľou (križovatka s I/18) cez Tovarné do Humenného a ďalej cez Sninu a Stakčín do Poľska, kde vyúsťovala v obci Majdan a pokračovala smerom do Sanoku. Úsek zo Stakčína na poľské hranice však bol len minimálne využívaný na medzinárodnú premávku, nakoľko na poľskej strane mal len prašný povrch. 
Koncom 70-tych rokov bol úsek od odbočky do Strážskeho (vtedy cesta II/559) po Stakčín pretriedený na cestu I. triedy a zaradený do novo vytvoreného ťahu I/74, spolu s úsekom II/559 Strážske - Humenné a celou cestou II/560 Stakčín - Ubľa. 
Na začiatku 80-tych rokov bola cesta cesta od obce Starina smerom na poľské hranice vyradená z cestnej siete a všetky obce v oblasti boli vysťahované pre stavbu vodárenskej nádrže Starina, ktorá zároveň pôvodnú cestu zatopila. Úsek cesty od Stakčína mal byť pôvodne zrušený úplne, napokon však bolo rozhodnuté o jeho presmerovaní na obec Ulič, kde bol naplánovaný hraničný priechod do ZSSR (na Ukrajinu), ktorý sa ale nikdy nepostavil. 
V roku 2003 bol z cesty vyradený úsek Vranov nad Topľou - Podčičva a zaradený do novo vytvorenej cesty I/15, spolu s posledným zostávajúcim úsekom cesty II/557 Podčičva - Stročín (zostávajúce úseky II/557 boli už predtým preradené do ciest I/73 a I/77).
Priebeh.
Komunikácia začína v okrese Vranov nad Topľou na križovatke s cestou I/15 pri obci Sedliská, prekonáva Ondavu, križuje II/554 a prechádza obcami Tovarné, (v okrese Humenné) Hudcovce, Topoľovka a Závadka do Humenného. 
Vedie v peáži s cestou I/74 a v Stakčíne v okrese Snina pokračuje údolím Cirochy cez Príslop a Kolbasov do obce Ulič, kde cesta končí.
Slovenské národné hokejbalové družstvo žien

Slovenské národné hokejbalové družstvo žien je národné družstvo žien, ktoré reprezentuje Slovensko v medzinárodných hokejbalových podujatiach a priateľských zápasoch. Funguje pod záštitou Slovenskej hokejbalovej únie od roku 2005.
Zostava.
Zostava hráčok na MS 2022.&lt;ref name="hokejbal-slovensko-muzi-zeny-patrik-svitana-zaverecna-nominacia-ms-2022/"&gt;&lt;/ref&gt;
Cesta II. triedy 556 (Slovensko)

Cesta II. triedy 556 je cesta II. triedy na Slovensku v okresoch Vranov nad Topľou, Svidník a Stropkov. Jej dĺžka je 19,932 km.
História.
Cesta bola zriadená v roku 1946 a patrila medzi pôvodnú sieť ciest II. triedy. Viedla z obce Hanušovce nad Topľou cez Giraltovce, Šarišský Štiavnik a Svidník na hraničný priechod vo Vyšnom Komárniku. Medzi obcou Rakovčík a mestom Svidník viedla cesta cez obec Mestisko po dnešnej ceste III/3530.
Koncom 70-tych rokov bol úsek Giraltovce - Vyšný Komárnik preklasifikovaný na cestu I. triedy a spolu s celou cestou II/576 zaradený do novo zriadenej cesty I/73. V súvislosti s tomto zmenou bola tiež vybudovaná preložka cesty medzi obcou Rakovčík a mestom Svidník, premostením na ľavý breh rieky Ondava a preradením úseku Stročín-juh - Svidník cesty II/557.
Úsek Matovce-juh - Turany nad Ondavou-sever bol pôvodne cestou III. triedy a k ceste "II/556" bol pričlenený v 90-tych rokoch.
Z pôvodnej trasy je dnes súčasťou cesty "II/556" len úsek Hanušovce nad Topľou - Giraltovce.
Priebeh.
Komunikácia začína v Hanušovciach nad Topľou na križovatke s cestou I/18 a vedie údolím Tople obcami Ďurďoš, Mičakovce (už v okrese Svidník), Giraltovce (peáž s I/73), Fijaš a Kručov (v okrese Stropkov) na križovatku s cestou I/15 pri Turanoch nad Ondavou, kde cesta končí.
Cesta II. triedy 555 (Slovensko)

Cesta II. triedy 555 je cesta II. triedy na Slovensku v okresoch Michalovce a Trebišov. Jej dĺžka je 43,001 km.
Priebeh.
Komunikácia začína v Michalovciach na križovatke s cestou I/19 a vedie obcami Zemplínska Široká, Palín, Stretava, Pavlovce nad Uhom, Veľké Kapušany (peáž s II/552).
V okrese Trebišov pokračuje cez Latoricu k mestu Kráľovský Chlmec, kde cesta končí križovatkou s I/79.
Medzinárodná hokejbalová federácia

Medzinárodná hokejbalová federácia (), skr. ISBHF, je medzinárodný orgán zastrešujúci hokejbalový a streetbalový šport vo svete. ISBHF má sídlo v Prahe, v Česku. Federácia vznikla v roku 1993 a momentálne je na jej čele Kanaďan George Gortsos. Najvyšším podujatím, ktoré ISBHF organizuje, sú Majstrovstvá sveta v seniorskej a juniorskej kategórii. 
V roku 2016 mala ISBHF 46 národných federácií. Najnovšími členmi sa v septembri 2012 stali federácie Arménska a Falklandov, v roku 2015 Belgicko a Haiti a v roku 2016 Libanon.
Cesta II. triedy 554 (Slovensko)

Cesta II. triedy 554 je cesta II. triedy na Slovensku v okresoch Michalovce, Vranov nad Topľou, Humenné, Medzilaborce a Stropkov. Jej dĺžka je 88,556 km.
Priebeh.
Komunikácia začína v Oboríne na križovatke s cestou II/552 a vedie severným smerom obcami Malčice, Markovce, Kačanov, Falkušovce, Bracovce, Ložín a Bánovce nad Ondavou do Trhovišťa, kde križuje I/19. 
Pokračuje cez Moravany, Rakovec nad Ondavou a v okrese Vranov nad Topľou cez Nižný Hrušov, Pošu a Nižný Hrabovec. Tu vedie na krátkom úseku v peáži s I/18 a smeruje cez Kučín, Kladzany (následne križuje II/558), Ondavské Matiašovce, Žalobín a Jasenovce.
V okrese Humenné pokračuje cez Košarovce, Nižnú Sitnicu, Pakostov a Ruskú Kajňu. Na území okresu Medzilaborce prechádza obcami Oľka a Repejov a v okrese Stropkov Varechovce a Havaj, kde cesta končí križovatkou s II/575.
Cesta II. triedy 550 (Slovensko)

Cesta II. triedy 550 je cesta II. triedy na Slovensku v okrese Košice-okolie. Jej dĺžka je 10,319 km.
Priebeh.
Komunikácia začína v Moldave nad Bodvou na križovatke s cestou I/16 a vedie severným smerom k Jasovu, kde končí križovatkou s II/548.
Chrám svätého Alexandra Nevského (Varšava)

Chrám svätého Alexandra Nevského ( "Sobór św. Aleksandra Newskiego") bol chrám Ruskej pravoslávnej cirkvi na území dnešného hlavného mesta Poľska. Nachádzal sa na Saskom námestí, ktoré sa dnes nazýva Pilsudského námestie. Jeho stavba mala reprezentovať moc Ruského impéria nad územím pripojenej časti Poľska.
História.
Postavený bol v rokoch 1894 až 1912 podľa plánov architekta Leona Benois. Stavbu inicioval vtedajší ruský správca Poľska Josip Vladimirovič Gurko, ktorý chcel vybudovať dôstojný pravoslávny chrám pre početné ruské a pravoslávne obyvatestvo vtedajšej ruskej Varšavy. Inšpiroval sa mnohými významnými pamiatkami staroruskej architektúry. Išlo najmä o skvosty pravoslávneho umenia z miest Vladimír a Suzdal. Určitú inšpiráciu predstavoval aj Chrám svätého Marka v Benátkach, ktorý bol postavený v byzantskom slohu. Chrám bol postavený z darov ruských šľachticov pravoslávneho vyznania a zo zbierok. Základný kameň chrámu bol položený 30. augusta na sviatok svätého Alexandra Nevského. Okrem Josipa V. Gurka sa na tejto udalosti zúčastnili predstavitelia pravoslávnej cirkvi z celého Ruska. Chrám bol posvätený 20. mája 1912. Jeho zvonica mala výšku 70 metrov a patrila k najvyšším budovám vo Varšave. Chrám mal päť pozlátených kupol. Interiér bol vyzdobený freskami V. Vasnecova a iných umelcov.
Osudy chrámu po roku 1915.
Chrám bol zasvätený ruskému panovníkovi a národnému svätcovi Alexandrovi Nevskému. Alexander Nevský sa stal symbolom ruskej vojenskej sily a dominancii pravoslávnej viery nad katolicizmom. V roku 1915 ho zabrali nemecké okupačné vojská a slúžili sa v ňom katolícke a evanjelické bohoslužby v nemeckom jazyku. Bol premenovaný na Chrám svätého Henricha. Po vojne bol vrátený pravoslávnym, ale nad jeho osudom sa schyľovali mraky. Tento chrám iritoval prevažne rímskokatolíckych poľských nacionalistov, ktorí od vzniku nezávislého poľského štátu navrhovali tento ruský pravoslávny chrám zbúrať. Videli v ňom symbol ruského samoderžavia a rusifikácie predchádzajúceho obdobia. Poliaci ho vnímali ako symbol ruskej nadvlády nad Poľskom v období od troch delení Poľska až po rok 1918. Preto sa rozhodli v rokoch 1924 až 1926 chrám zničiť a odstrániť aj napriek mnohým protestom.
Majstrovstvá sveta v hokejbale juniorov

Majstrovstvá sveta v hokejbale juniorov sú najvyššie medzinárodné podujatie v hokejbale juniorov. Ich organizátorom je Medzinárodná hokejbalová federácia, ktorá ich usporadúva od roku 2000 (kategória U20). Konajú sa s 2-ročnou periodicitou. Od roku 2008 sa organizujú v troch kategóriách: do 20 rokov, do 18 rokov a do 16 rokov. Podobne ako na seniorských majstrovstách, aj v nich dominujú 3 hokejbalové veľmociKanada, Slovensko a Česko.
Cesta II. triedy 552 (Slovensko)

Cesta II. triedy 552 je cesta II. triedy na Slovensku v okresoch Košice-okolie, Trebišov a Michalovce. Jej dĺžka je 85,535 km.
Priebeh.
Komunikácia začína v košickej mestskej časti Nad jazerom na križovatke s cestami I/19 a I/68 a vedie juhovýchodným smerom obcami Nižná Hutka, Bohdanovce (križuje II/576), Rákoš, Slanec a Slanské Nové Mesto.
V okrese Trebišov pokračuje cez obce Zemplínska Teplica, Egreš, Čeľovce, Nižný Žipov, Stanča a Zemplínsky Klečenov. Križuje cestu I/79 a pokračuje cez Zemplínsky Branč, Novosad, Zemplínske Jastrabie, Oborín (v michalovskom okrese, kde križuje II/554), Veľké Raškovce a Vojany do mesta Veľké Kapušany. Tu vedie na krátkom úseku v peáži s cestou II/555 a smeruje k štátnej hranici s Ukrajinou, kde II/552 končí u hraničného stĺpu č. 331.
United States Marine Corps

United States Marine Corps (skratka: USMC; doslova: „Zbor Námornej pechoty Spojených štátov“, často prekladané ako „Námorná pechota Spojených štátov [amerických]“; príslušník sa nazýva ) je zložka Ozbrojených síl Spojených štátov, ktorej primárnym účelom je udržiavanie projekcie sily prostredníctvom nasadenia námorno-vzdušno-pozemných úlohových zoskupení, využívajúc logistické zabezpečenie Vojenského námorníctva Spojených štátov. Je jednou zo štyroch ozbrojených zložiek Ministerstva obrany Spojených štátov a jednou zo siedmich federálnych uniformovaných zložiek Spojených štátov.
Od 24. septembra 2015 je (37.) veliteľom Námornej pechoty generál Robert Neller. Generál Námornej pechoty Joseph Dunford je od 1. októbra 2015 (19.) predsedom Spoločného štábu náčelníkov zložiek Ozbrojených síl Spojených štátov, tzn. najvyšším vojenským veliteľom Ozbrojených síl a hlavným vojenským poradcom prezidenta, ministra obrany, Rady pre národnú bezpečnosť a Rady pre vnútornú bezpečnosť.
Marianna Mochnáčová

JUDr. Marianna Mochnáčová, PhD., LL.M. (* 29. november 1959, Košice), je právnička, advokátka a do 16. februára 2019 sudkyňa Ústavného súdu Slovenskej republiky. Do funkcie bola prezidentom SR vymenovaná 16. februára 2007.
Životopis.
Vysokoškolské štúdium absolvovala na Právnickej fakulte Univerzity Pavla Jozefa Šafárika v Košiciach a štúdium ukončila v roku 1983. V tom istom roku vykonala rigoróznu skúšku a získala titul JUDr. V rokoch 1989 – 1991 absolvovala postgraduálne štúdium na Právnickej fakulte UPJŠ. Doktorandské štúdium ukončila obhajobou dizertačnej práce v roku 2009. V roku 2016 získala titul Master of Laws.
Po ukončení štúdia pôsobila ako právnička v podnikovej sfére a štátnej správe. V rokoch 1993 – 2001 pôsobila na Ústavnom súde Slovenskej republiky, spočiatku ako riaditeľka sekretariátu predsedu a neskôr už ako vedúca "Kancelárie Ústavného súdu Slovenskej republiky" a súdna poradkyňa. Od roku 2001 až do vymenovania za sudkyňu, opäť pôsobila ako komerčná právnička a advokátka.
Popri práci pôsobila aj ako pedagóg právnych disciplín na Fakulte špeciálneho inžinierstva Žilinskej univerzity a Vysokej škole bezpečnostného manažérstva v Košiciach.
Je spoluautorkou "Komentára k Ústave Slovenskej republiky" z roku 1997 a "Komentára k Ústave Slovenskej republiky" z roku 2012. Zároveň je autorkou publikácie "Rozhodovacia činnosť Ústavného súdu Slovenskej republiky" z rokov 1993 – 1997. Taktiež vydala viacero odborných článkov a prednášok.
Cesta II. triedy 549 (Slovensko)

Cesta II. triedy 549 je cesta II. triedy na Slovensku v okresoch Gelnica a Rožňava. Jej dĺžka je 30,587 km.
Priebeh.
Komunikácia začína v Mníšku nad Hnilcom na križovatke s cestou II/546 a vedie údolím rieky Smolník obcami Smolnícka Huta, Smolník (križuje II/548) a Úhorná do Úhornianskeho sedla.
V okrese Rožňava pokračuje klesaním do Krásnohorského Podhradia, kde končí na križovatke s cestou I/16.
Kvalita cesty.
Cesta jbola v úseku Úhorná - Krásnohorské Podhradie v mimoriadne zanedbanom a dezolátnom stave, rekonštrukcia pre zabezpečenie celoročnej prevádzky sa však začala v júni 2022. Práce v celkovej sume približne troch miliónov eur boli ukončené začiatkom roka 2023. V zimných mesiacoch je tento úsek aj naďalej bez zimnej údržby a teda dochádza k jeho pravidelnému uzatváraniu.
Ladislav Orosz

Prof. JUDr. Ladislav Orosz CSc. (* 15. apríl 1959, Rožňava) je sudca Ústavného súdu Slovenskej republiky a vysokoškolský pedagóg. Vysokoškolské štúdium ukončil v roku 1982. V rokoch 1998–2002 bol poslancom Národnej rady SR zvoleným za Stranu demokratickej ľavice a predsedom ústavnoprávneho výboru NR SR. Dňa 16. februára 2007 bol prezidentom SR vymenovaný za sudcu Ústavného súdu SR.
Rudolf Tkáčik

JUDr. Rudolf Tkáčik (* 14. december 1953, Orkucany), je bývalý sudca Ústavného súdu Slovenskej republiky. 
Životopis.
Roku 1977 ukončil štúdium na Právnickej fakulte Univerzity Pavla Jozefa Šafárika v Košiciach. V rokoch 1978 – 1986 pracoval ako podnikový právnik. Následne v rokoch 1987 – 1990 pôsobil  na Ministerstve poľnohospodárstva a výživy Slovenskej republiky na legislatívnom útvare najprv ako odborný referent, neskôr ako vedúci oddelenia. Od roku 1990 pracoval na legislatívnom odbore Úradu vlády Slovenskej republiky, v rokoch  1991 − 1992 bol jeho riaditeľom. V rokov 1993 až 2002 pôsobil ako komerčný právnik, od roku 2003 vykonával advokátsku prax. 16. februára 2007 bol prezidentom SR vymenovaný za sudcu Ústavného súdu SR. Vo funkcii skončil 16. februára 2019.
Cesta II. triedy 548 (Slovensko)

Cesta II. triedy 548 je cesta II. triedy na Slovensku v okresoch Košice, Košice-okolie a Gelnica. Jej dĺžka je 48,735 km.
Priebeh.
Komunikácia začína v košickej mestskej časti Pereš na križovatke s cestou I/16 a vedie okresom Košice-okolie cez obce Malá Ida, Šemša, Hodkovce, Rudník, Jasov (križuje II/550), Medzev a Štós do Štóskeho sedla.
Odtiaľ smeruje na území okresu Gelnica do Smolníka, kde končí na križovatke s cestou II/549.